Document ID: 32001R0899

Κανονισμός (ΕΚ) αριθ. 899/2001 της Επιτροπής
της 7ης Μαΐου 2001
για έκδοση πιστοποιητικών εισαγωγής για σκόρδα καταγωγής Κίνας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996, περί κοινής οργανώσεως αγοράς στον τομέα των οπωροκηπευτικών(1), όπως τροποποιήθηκε τελευταία από τον κανονισμό (ΕΚ) αριθ. 718/2001 της Επιτροπής(2),
τον κανονισμό (ΕΚ) αριθ. 1104/2000 της Επιτροπής, της 25ης Μαΐου 2000, για μέτρο διασφαλίσεως που εφαρμόζεται στις εισαγωγές σκόρδων που κατάγονται από την Κίνα(3), και ιδίως το άρθρο 1 παράγραφος 3,
Εκτιμώντας τα ακόλουθα:
(1) Κατ' εφαρμογή του κανονισμού (ΕΟΚ) αριθ. 1859/93 της Επιτροπής(4), όπως τροποποιήθηκε τελευταία από τον κανονισμό (ΕΚ) αριθ. 2872/2000(5), για να τεθούν τα σκόρδα που εισάγονται από τρίτες χώρες σε ελεύθερη κυκλοφορία στην Κοινότητα απαιτείται η προσκόμιση πιστοποιητικού εισαγωγής.
(2) Το άρθρο 1 παράγραφος 1 του κανονισμού (ΕΚ) αριθ. 1104/2000 περιόρισε, για τα σκόρδα καταγωγής Κίνας και για τις αιτήσεις που υποβάλλονται από τις 29 Μαΐου 2000 έως τις 31 Μαΐου 2001, την έκδοση πιστοποιητικών εισαγωγής σε μια μέγιστη μηνιαία ποσότητα.
(3) Λαμβανομένων υπόψη των κριτηρίων που καθορίζονται στο άρθρο 1 παράγραφος 2 του εν λόγω κανονισμού και των πιστοποιητικών εισαγωγής που έχουν ήδη εκδοθεί, οι ποσότητες για τις οποίες υποβλήθηκε αίτηση στις 3 Μαΐου 2001 υπερβαίνουν τη μέγιστη ποσότητα η οποία αναφέρεται στο παράρτημα του εν λόγω κανονισμού για τον μήνα Μάιο 2001. Πρέπει, επομένως, να προσδιορισθεί κατά πόσο είναι δυνατόν να εκδίδονται πιστοποιητικά εισαγωγής γι' αυτές τις αιτήσεις. Πρέπει να απορριφθεί, επομένως, η έκδοση πιστοποιητικών για τις αιτήσεις που υποβλήθηκαν μετά τις 3 Μαΐου 2001 και πριν από την 1η Ιουνίου 2001,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα πιστοποιητικά εισαγωγής για τα οποία υποβλήθηκε αίτηση βάσει του άρθρου 1 του κανονισμού (ΕΟΚ) αριθ. 1859/93 στις 3 Μαΐου 2001, για σκόρδα που ανήκουν στον κωδικό ΣΟ 0703 20 00, καταγωγής Κίνας, εκδίδονται μέχρι ανωτέρου ορίου 0,40323 % της αιτούμενης ποσότητας, αφού ληφθούν υπόψη τα στοιχεία που έλαβε η Επιτροπή στις 4 Μαΐου 2001.
Για τα ανωτέρω προϊόντα, απορρίπτονται οι αιτήσεις για πιστοποιητικά εισαγωγής που υποβλήθηκαν μετά τις 3 Μαΐου 2001 και πριν από την 1η Ιουνίου 2001.
Άρθρο 2
Ο παρών κανονισμός αρχίζει να ισχύει στις 8 Μαΐου 2001.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 7 Μαΐου 2001.

Labels: 3
17
18